Evangelisasie: ses belangrike vrae - www.bybelkennis.co.za
by Coen Slabber · Published 18/03/2015 · Updated 19/02/2015
Those that look to be happy must first look to be holy. — Richard Sibbes
Evangelisasie is 'n woord wat baie Christene bang maak. Is dit omdat hulle bang is hulle word verwerp? Voel hulle hulle is nie bekwaam genoeg nie? Die gevolg is dat baie gelowiges geestelike gesprekke vermy.
Trevin Wax gee 'n lys van ses vra wat ons moet antwoord. As ons "nee" op enigeen van hierdie vrae antwoord, sal ons passie vir evangelisasie ly.
Die Deernis vraag: Gee jy om vir mense wat Jesus Christus nie ken nie?
Voordat ons die goeie nuus kan vertel, moet ons eers deur die goeie nuus gevorm word in mense wat deernis en liefde het. As ons glo dat mense sonder Jesus Christus waarlik verlore sal gaan, behoort deernis ons te motiveer vir evangelisasie.
Die Kultuur vraag: Weet ons hoekom mense die evangelie verwerp?
Watter kultuurneigings maak dit moeilik vir mense om te glo? Wat is die algemene besware wat mense teen die evangelie het? Francis Schaeffer is gevra hoe hy te werk sou gaan om binne een uur aan iemand die evangelie te vertel. "Ek sal 55 minute luister en vyf minute praat, want eers dan sal ek weet hoe om die evangelie te vertel op so 'n manier dat dit alle besware oorwin." Goeie evangeliste ken die kultuur en luister na mense.
Die Inhoud vraag: Weet ons wat die goeie nuus wat ons oordra, is?
Ons sal nie die goeie nuus doeltreffend kan oordra nie, tensy ons duidelik weet wat dit is. Ons moet die goeie nuus op 'n manier wat getrou aan die Skrif is oordra.
Die Vertroue vraag: Glo ons dat God sondaars red?
Die manier om ons onsekerheid oor evangelisasie te oorwin, is nie om om meer vertroue in ons eie vermoëns te hê nie, maar om meer vertroue in die krag van die evangelie om te red, te hê. Mense wat hulle geloof met ander deel, vertrou dat God hulle onvolmaakte pogings sal gebruik. Die krag is in die evangelie en nie in ons nie.
Die Toewyding vraag:Glo ons dat God aan ons die verantwoordelikheid vir evangelisasie gegee het?
Glo ek dat God hierdie verantwoordelikheid aan my gegee het? Glo ek dat God mense red deur die verkondiging van sy woord? As ek glo dat God dalk ander maniere kan gebruik om mense te verlos, sal ek stil bly. Glo jy dat jy hierdie voorreg en groot verantwoordelikheid gegee is en dat die Heilige Gees jou sal gebruik om mense na God toe te trek?
Die Roepings vraag:Is jy bereid om iemand te vra om berou te hê en te glo en hulle dan verder op die pad na geestelike volwassenheid te lei?
Soms praat ons oor Jesus, maar ons bereik nooit die punt om iemand uit te nooi om sy sondes te bely en sy geloof in Christus te plaas nie. Miskien is ons bang hulle sê "nee." Miskien is ons bang hulle sê "ja." As iemand "ja" sê, het ons die verantwoordelikheid om hom verder te help om geestelik volwasse te word.